159 



vil ikke forundre meget, naar man hører, at selv Kolibrierne 

 skal gøre Jagt paa den og slaa den paa Flugt. 



I tidligere Tider besøgtes vore Øer ofte af store Flokke af 

 den prægtige røde Flamingo (Phoenicopterus ruber J : en Bugt 

 paa St. Thomas (den nuværende Perseverance Bay) bar endnu i 

 Midten af forrige Aarhundrede Navnet »Flamingopan Bay« efter 

 den. Nu er Flamingoen aabenbart kun en meget sjælden Gæst 

 (Zoologisk Museum i København besidder et Eksemplar fra St. 

 Thomas fra 1852). Paa den yderste af Jomfruøerne, den lave 

 Anegada, træffes den endnu; dens Ynglepladser ere paa Bahama- 

 0erne. Derimod besøges Øerne, særlig St. Croix Sydkyst, regel- 

 mæssig hvert Efteraar af store Flokke af en Slags Brokfugl, 

 » P 1 o V e r « eller »Golden Plover« (Charadrias dominicus), meget 

 nærbeslægtet med vor Hjejle, som paa sit aarlige Træk mod Syd 

 lægger Vejen over Antillerne. Denne Fugls Træk er overordent- 

 lig interessant. Fra sine Ynglepladser i den vestlige Del af det 

 arktiske Nord- Amerika kommer den i August til Labrador; der- 

 fra trækker den Syd paa, ud over Havet, over Bermudas-Øerne, 

 og videre Syd paa, bøjer saa mod Vest, over Antillerne til Guiana 

 og det nordlige Brasilien ; derfra over det Indre af Brasilien til 

 Argentina og Patagonien, hvor den bliver fra September til Marts. 

 Paa Rejsen Nord paa i Marts følger den Andeskæden gennem 

 Sydamerika, gaar saa over Mellem-Amerika til Mississippi-Dalen; 

 til Canada kommer den i Maj, og paa Ynglepladserne indtræffer 

 den i Juni. Grunden til, at den altid følger denne mærkelige 

 Rute — og det er saa meget mere paafaldende, som de unge 

 Fugle, der aldrig have gjort Turen før, ikke følges med de gamle, 

 men først rejse et Par Uger senere — søges utvivlsomt med 

 Rette deri, at den altid flyver paa tværs af Vindretningen. Den 

 amerikanske Naturforsker A. H. Clark har ud fra den Iagttagelse, 

 at Fuglen altid flyver paa tværs af Vinden, og paa Grundlag af 

 de kendte fremherskende Vindretninger i de Egne og paa de 

 Tider, hvor Fuglen passerer, søgt at kortlægge hele dens Rejse, 

 og det viser sig at stemme meget nøje med alle de direkte Iagt- 

 tagelser derover. I dette Forhold, Flugten paa tværs af Vinden, 

 ligger utvivlsomt Forklaringen paa adskillige andre Trækfugles 

 mærkelige Rejseruter. 



Paa den aabne Kyst finder man i Almindelighed kun én 

 Fugl, Pelikanen (Pelecanus fusens); men den er til Gengæld 

 saa ejendommelig, at den virkelig paa iøjnefaldende Maadc præger 



12 



